EkBass/fiwiki-20250220-pages-articles huggingface dataset:
Ansarijauhiainen

Ansarijauhiainen (Trialeurodes vaporariorum) on pieni lentävä hyönteinen. Se on useiden viljelykasvien merkittävä tuholainen. Se on saanut suomenkielisen nimensä siitä että sitä tavataan lähinnä kasvihuoneissa eli ansareissa, mutta syksyllä niitä tavataan myös asuinhuoneissa. Ne lehahtavat ilmaan kasvia kosketettaessa.Glasshouse whitefly Royal Horticultural society == Koko ja ulkonäkö == Täysikasvuinen ansarijauhiainen on siivellinen ja väriltään vaaleankeltainen hyönteinen. Aluksi jauhiaiset ovat lähes värittömiä, myöhemmin tummahkoja tai mustia. Aikuiset ovat 1–2 mm pitkiä ja niillä on neljä siipeä. Ansarijauhiainen muistuttaa harvinaisempaa, rakenteeltaan hennompaa ja väriltään kellertävää etelänjauhiaista (Bemisia tabaci). == Lisääntyminen == Naaras kykenee lisääntymään jo 24 tunnin kuluttua kuoriutumisestaan. Se munii lehtien alapinnalle, munat sijaitsevat yleensä keskisuonen ympärillä tai sivusuonten kohdilla tiiviinä rypäinä. Munat ovat aluksi vaaleankeltaisia ja muuttuvat harmaiksi ennen kuoriutumista. Toukat ovat muodoltaan soikeita ja litteitä sekä väriltään vaaleita tai värittömiä. Ne asustavat lehtien alapinnoilla. == Kasvivauriot == Aikuiset ja toukat imevät kasvin nesteitä ja erittävät tahmeaa ulostetta lehdille. Nesteiden imeminen ei vioita kasvia kovin pahasti, vaikka aiheuttaakin nuorten osien epämuodostuneisuutta. Tahmea uloste sen sijaan on erittäin hyvä kasvualusta haitallisille sienille ja homeille. Jauhiaiset lisääntyvät nopeasti ja valtaavat pian kaikki muutkin kasvit. Niistä on vaikea päästä eroon, ja sen vuoksi ne on hävitettävä heti, kun ne ilmestyvät. Suurennuslasilla kannattaa kasveja tarkkailla usein, jolloin tartunnan saamisen jälkeen kasvien pelastaminen on vielä mahdollista. Jos tuhot ovat jo edenneet pitkälle, on kasvi heitettävä menemään. == Torjunta == Ansarijauhiaista torjutaan petopunkkien avulla tai kasvinsuojeluaineilla. Ansarijauhiaisen biologisessa torjunnassa voidaan käyttää muun muassa jauhiaiskiilukaisia (Encarsia formosa). Aikuisia ansarijauhiaisia voi pyydystää myös kasvien yläpuolelle kiinnitettävillä keltaisilla tarralapuilla. == Katso myös == * Jauhiaiset == Lähteet == == Aiheesta muualla == * Laji.fi: Ansarijauhiainen (Trialeurodes vaporariorum) * Vieraslajiportaali: Ansarijauhiainen (Trialeurodes vaporariorum) * Ötökkätieto: Ansarijauhiainen (Trialeurodes vaporariorum) * Mikko Hänninen: Ansarijauhiaisen biologinen torjunta Amblyseius swirskii -petopunkeilla, Hämeen ammattikorkeakoulu, opinnäytetyö, Lepaa kevät 2014 (pdf) * ITIS: Trialeurodes vaporariorum * Bug Guide: Species Trialeurodes vaporariorum - Greenhouse Whitefly * Plantwise: whitefly, greenhouse (Trialeurodes vaporariorum) * Centre for Agriculture and Biosciences International (CABI): Trialeurodes vaporariorum (whitefly, greenhouse) * Pherobase: Semiochemicals of Trialeurodes vaporariorum, the Greenhouse whitefly Luokka:Nivelkärsäiset Luokka:Kasvien tuhohyönteiset
Gravis Ultrasound

Gravis Ultrasound (GUS) on IBM PC -yhteensopivalle laitteistolle suunnattu äänikortti, joka julkaistiin vuonna 1992. Kortti oli ilmestymishetkellään aikaansa edellä ja se pohjautui wavetable-synteesiin. GUS latasi musiikki- instrumentit omaan muistiinsa tietokoneen keskusmuistin sijasta ja kykeni 32 laitteistopohjaisen äänikanavan miksaamiseen, eikä siten tuhlannut kallista prosessoriaikaa. Gravis Ultrasound kilpaili 1990-luvulla markkinoista tuolloisen Creative Labsin SoundBlaster-kortin kanssa. Huolimatta kortin teknisestä ylivoimaisuudesta, juuri GUS:n puutteellinen SoundBlaster-tuki söi peliteollisuuden kiinnostusta sen tukemiseen. Kortin mukana tuli muistiin ladattavat ohjelmalliset ajurit AdLib-, Sound Blaster- (SBOS) ja Roland MT-32/SCC-1 (Mega-Em) -äänikorteille . Gravis Ultrasound muodostui eräänlaiseksi demoskenen standardiksi 1990-luvun alun PC-tuotoksissa, johtuen kortin ominaisuuksista ja sen ohjelmoimisen helppoudesta. Gravis lahjoittikin useita kortteja eri tapahtumissa ja menestyneille demoryhmille, joka vahvisti entisestään GUS:n asemaa. Kortin suosio demoskenen parissa liittyy sen ahkerasti käyttämään tracker-musiikkiin, joka hyödynsi kortin ominaisuuksia suurelti. Kappaleiden sävellys- ja soittorutiinit latasivat kappaleiden instrumentit suoraan kortin muistiin vapauttaen keskusmuistia muuhun käyttöön ja laitteistopohjainen miksaaminen säästi vaivan vastaavalta ohjelmalliselta toteutukselta. Gravis lopetti korttien valmistamisen vuonna 1997. == Teknisiä ominaisuuksia == Alkuperäisen Ultrasoundin mukana tuli 256 kilotavua muistia, joka kuitenkin oli laajennettavissa 1 megatavuun asti. Kortin mainostettiin tukevan CD-tasoista ääntä (44,1 kHz) ja se kykenikin siihen, mutta vain jos 14 yhtäaikaista kanavaa oli käytössä, tätä useamman äänikanavan käyttäminen laski näytteenottotaajuutta 19,2 kilohertsiin asti (32 äänikanavaa). == Mallit == * Ultrasound (myöhemmin nimellä Ultrasound Classic) * Ultrasound MAX * Ultrasound Extreme * Ultrasound Plug & Play (PnP) * Ultrasound Ace == Lähteet == == Aiheesta muualla == * Gravis Ultrasound -emulaattori Luokka:Tietokonetekniikka Luokka:Digitaalinen ääni
Linja 12 (Madridin metro)

Linja 12 eli MetroSur on yksi Madridin metron linjoista. Se on ympyränmuotoinen ja kulkee Madridin eteläpuolisella metropolialueella yhdistäen pääkaupungin sekä Alcorcónin, Fuenlabradan, Getafen, Leganésin ja Móstolesin kunnat toisiinsa. Näiden viiden esikaupungin yhteenlaskettu väkiluku vuonna 2005 oli yli 900 000 asukasta. MetroSur yhtyy muuhun metroverkkoon linjaan 10 kuuluvan Puerta del Surin metroaseman kautta. Linjan asemat risteävät monin paikoin myös Cercanías Madrid-lähiliikennejunaverkon asemien kanssa. Linja on 40,6 kilometriä pitkä ja sen varrella on yhteensä 28 asemaa. Asemalaiturit ovat 90 metriä pitkiä, ja mahdollistavat täten kuusi vaunua pitkien metrojunien vastaanottamisen. Kiivaimpaan ruuhka-aikaan junia kulkee 3–4 minuutin välein. Koko linjan läpi ajaminen kestää yhteensä 58 minuuttia, ja huippunopeudet kohoavat 110 kilometriin tunnissa. MetroSurin reitti kulkee muun muassa Kaarle III:n ja Kuningas Juan Carlosin yliopistojen ohi. MetroSurin rakennustyöt alkoivat huhtikuussa 2000. Projektin kokonaiskustannukset olivat 1,01 miljardia euroa, ja sen sanotaan olleen Euroopan suurin maa- ja vesirakennusprojekti koskaan. Linja avattiin kokonaisuudessaan kolme vuotta myöhemmin 11. huhtikuuta 2003. Samana päivänä avattiin linjan 10 laajennus Colonia Jardínista Puerta del Suriin. Linjan valmistumisen myötä Madridin metro on Länsi-Euroopan toiseksi suurin, edellään vain Lontoo. Suunnitelmissa on Moncloasta Villaverde Altoon kulkevan linjan 3 jatkaminen ulottumaan MetroSuriin kuuluvalle El Casarin asemalle, joka mahdollistaisi Fuenlabradan, Getafen ja Leganesin asukkaille entistä suoremman yhteyden pääkaupunkiin. == Aiheesta muualla == * MetroSur Luokka:Madridin metro
Jaana Hallamaa

Jaana Inkeri Hallamaa (o.s. Pyrhönen, s. 12. kesäkuuta 1958 Helsinki) on Helsingin yliopiston professori. == Opinnot == Hallamaa suoritti Helsingin yliopistossa teologian maisterin tutkinnon 1984 ja lisensiaatin tutkinnon 1989. Hänen väitöskirjansa ”Persoonan käsite moraalifilosofiassa” vuodelta 1994 (vastaväittäjänä ) koski persoonan käsitettä anglo-amerikkalaisessa moraalifilosofiassa. == Työura == * Suomen Kristillisen Ylioppilasliiton pääsihteeri 1984–1986. * Sosiaalietiikan apulaisprofessori 1.9.1995-30.11.1996 ja 1.1.1997-31.7.1998 * Etiikan ja uskontofilosofian apulais-/professori 1998-2001 * Sosiaalietiikan professori 2001- === Ehdokkuudet === Hallamaa oli yksi kolmesta Helsingin piispanvaalissa 2017 ehdolle asettuneista ehdokkaista ja sai toiseksi eniten ääniä. == Tunnustukset == Hallamaa sai Helsingin yliopiston Eino Kaila -palkinnon opetuksestaan vuonna 1998. Vuonna 2010 hän sai Clare Hall Fellowshipin Cambridgen yliopistoon. Hänelle myönnettiin Suomen Valkoisen ruusun ritarikunnan I luokan ritarimerkki itsenäisyyspäivänä 2014. == Luottamustoimet == Hallamaa oli Opetus- ja kulttuuriministeriön alaisen tutkimuseettisen neuvottelukunnan jäsen 1998–2001 ja varapuheenjohtaja 2001–2007.Kuka kukin on 2007 Hän oli valtakunnallisen sosiaali- ja terveysalan eettisen neuvottelukunnan ETENE:n varajäsen kaudella 2002–2006, varapuheenjohtaja kaudella 2006–2010 ja on toiminut puheenjohtajana vuodesta 2014 lähtien. Hallamaa tunnetaan myös kirkon sisällä toimivan liberaalin Tulkaa kaikki -liikkeen aktiivina. Hän oli kaksi kautta 2012–2020 Helsingin hiippakunnan pappisedustajana kirkolliskokouksessa Tulkaa kaikki -liikkeen listalta valittuna. Siellä hän toimi samaa sukupuolta olevien parien kirkollisen vihkimisen puolestapuhujana. == Kannanotot == Vuonna 2019 julkaistussa esseessään Jaana Hallamaa otti kantaa Päivi Räsäsen retoriikkaan ja argumentaatioon. Hän käsitteli kirjoituksessaan sanankäytön argumentointia ja eristiikkaa. Esseensä lähtökohdaksi hän otti Räsäsen julkaisemia tekstejä sekä tarkasteli uskontoon vedottuja ihmisiin kohdistettuja negatiivisia luonnehdintoja. ==Lähteet== == Teoksia == * ==Aiheesta muualla== * Mantu, Eve: Kuusi kuvaa Jaana Hallamaan elämästä Yle.fi. 14.1.2015. Luokka:Helsingin yliopiston professorit Luokka:Suomalaiset professorit Luokka:Suomalaiset teologit Luokka:Suomen evankelis-luterilaisen kirkon papit Luokka:Suomen evankelis-luterilaisen kirkon kirkolliskokousedustajat Luokka:Vuonna 1958 syntyneet Luokka:Elävät henkilöt
Damien Duff

Damien Anthony Duff (s. 2. maaliskuuta 1979 Ballyboden, Dublin, Irlanti) on irlantilainen jalkapalloilija, joka pelasi pitkään Englannissa. Hänen pelipaikkansa oli keskikentän vasemmalla reunalla. Duffin ensimmäinen ammattilaisseura oli Blackburn Rovers, johon hän siirtyi kaudeksi 1995–1996. Hän pelasi Blackburnissa aina kauteen 2003–2004 saakka ennen siirtymistään 26,5 miljoonan euron summalla Chelseaan. Hänen ensimmäinen Chelsea-kautensa meni piloille loukkaantumisen takia, mutta tervehdyttyään hän vakiinnutti paikkansa eräänä joukkueen avainpelaajista, kun hänen yhteistyönsä Arjen Robbenin kanssa alkoi toimia. Chelseassa hän juhli vuosina 2005 ja 2006 Valioliigan mestaruutta. Kesällä 2006 Duff siirtyi Newcastle Unitediin. Irlannin maajoukkueessa Duff pelasi 100 ottelua ja teki kahdeksan maalia. Hän edusti maataan vuoden 2002 MM-kisoissa ja vuoden 2012 EM-kisoissa. == Saavutuksia == ;Blackburn Rovers: *Englannin liigacup voittaja: 2001-2002 *UEFA Team of the Year voittaja: 2002 ;Chelsea: *Englannin valioliiga voittaja: 2004-2005 & 2005-2006 *Englannin liigacup voittaja: 2004-2005 *FA Community Shield voittaja: 2005 ;Newcastle United: *UEFA Intertoto Cup voittaja: 2006 == Lähteet == == Aiheesta muualla == * Fulham FC pelaajaprofiili Luokka:Irlantilaiset jalkapalloilijat Luokka:Vuonna 1979 syntyneet Luokka:Elävät henkilöt
Anortiitti

Anortiitti eli kalkkimaasälpä (CaAl2Si2O8) on yksi plagioklaasia muodostavista maasälpälajeista. Vaikka plagioklaasi on yleistä luonnossa, niin puhtaana anortiitti on harvinainen mineraali maankuoressa. Sitä on kuitenkin löydetty runsaasti Kuusta ja eräästä komeetasta. Se on yleensä valkoista tai väritöntä. Sen nimi tulee kreikan sanoista an- (epä-) ja orthos, suora, ja kuvaa mineraalin kiderakennetta. Kiteet muodostavat prismoja. Mineraali on läpinäkyvä tai läpikuultava. Mineraalia esiintyy laavakivissä. == Lähteet == == Aiheesta muualla == * Mindat.org: Anorthite * Webmineral: Anorthite Mineral Data * Handbook of Mineralogy: Anorthite (pdf) Luokka:Silikaattimineraalit
Päättävä epätieteellinen jälkikirjoitus

Päättävä epätieteellinen jälkikirjoitus Filosofisiin muruihinNimeke esiössä: Päättävä epätieteellinen jälkikirjoitus filosofian muruihin. Miimis-pateettis- dialektinen kehitelmä, eksistentiaalinen kirjoitelma. Kirjoittanut: Johannes Climacus. Julkaissut: S. Kierkegaard. Teoksessa () on tanskalaisen filosofin Søren Kierkegaardin teos, jossa hänen ajattelunsa keskittyy ihmisen subjektiiviseen kokemiseen, eksistenssiin ja eksistoimiseen. Ihminen älyllään ja intuitiollaan eksistoi maailmassa ja kokee moraalin ja moraalisuuden ehdottomuuden ainoana tienä vapautukseen elämän paradoksaalisuudesta. Ihmisellä on vain jumalan antama absoluuttinen vaihtoehto jonka hän vääjäämättä joutuu omaksumaan eksistoidessaan omassa subjektiivisuudessaan. Absoluutti on olemassa, on vain oltava itselleen rehellinen ja torjuttava kaikki pelkurimaisuus, on antauduttava, otettava vastaan absoluutti. Nimensä mukaisesti teos on kirjoitettu jatkoksi Kierkegaardin aiempaan teokseen Filosofisia muruja. Tämä ”jälkikirjoitus” on kuitenkin yli neljä kertaa aiempaa teosta pidempi. == Lähteet == == Aiheesta muualla == * D. Anthony Storm’s Commentary on Kierkegaard – Concluding Concluding Unscientific Postscript. * Ojanen, Eero: Sören Kierkegaard, rikkinäinen ihminen. Helsingin Sanomat 18.4.1993. (maksullinen) Luokka:Kirjat mannermaisesta filosofiasta Luokka:Vuoden 1846 kirjat
Zviad Gamsakhurdia

Zviad Konstantines dze Gamsakhurdia (; ; 31. maaliskuuta 1939 Tbilisi, Georgian SNT, Neuvostoliitto – 31. joulukuuta 1993 Khibula, Georgia) oli tieteilijä ja kirjailija, joka valittiin vuonna 1991 Georgian tasavallan ensimmäiseksi presidentiksi. Zviad Gamsakhurdia oli syntyisin maineikkaasta mingrelisuvusta. Hänen isänsä, akateemikko Konstantine Gamsakhurdia (1893–1975), oli Georgian tunnetuimpia 1900-luvun kirjailijoita. Zviad Gamsakhurdia oli filologi ennen kuin loi uraansa kääntäjänä ja kriitikkona. Hän oli merkittävä kirjailija ja runoilija Šota Rustavelin tutkija. Hän oli myös aktiivinen toisinajattelija, joka levitti jo 17-vuotiaana kääntämäänsä ja kustantamaansa georgiankielistä painosta Solženitsynin Vankileirien saaristosta. Gamsakhurdialle tuli myöhemmin tutuksi KGB:n kuuluisa päämaja Lubjanka Moskovassa. Gamsakhurdia valittiin entisen Neuvostoliiton alueen ensimmäisillä vapailla presidentinvaaleilla Georgian presidentiksi Neuvostoliiton loppuvaiheissa toukokuussa 1991. Vaalien laillisuutta oli valvomassa useita henkilöitä myös Suomesta. Kansa antoi hänelle lähes 90 prosenttia äänistä suorassa presidentinvaalissa. Georgian itsenäisyyttä ajanutta kansansuosikkia Gamsakhurdiaa vastaan käynnistettiin KGB:n aloitteesta laaja kansainvälinen mustamaalaus- ja disinformaatiokampanja, jossa oli mukana myös CIA. Kampanjoinnin syynä olivat muun muassa Kaspianmeren öljy- ja kaasuesiintymien kulkureitit. Suuri osa presidenttiä tukeneesta sivistyneistöstä liittyi oppositioon, ja Gamsakhurdian vastaisissa mielenosoituksissa presidenttiä nimiteltiin ”Ceaușescuksi”, ”fasistiksi” ja ”verenimijäksi”. Neuvostoliiton entisellä ulkoministerillä Eduard Ševardnadzella oli vahva osuus siihen, että Gamsakhurdia syöstiin neuvostoarmeijan tuella vallasta jo seitsemän kuukauden kuluttua. Tämä pakeni Georgiasta 6. tammikuuta 1992 maanpakoon Armeniaan ja Tšetšeniaan. Hän palasi kuitenkin jo syyskuussa 1993 johtamaan Länsi-Georgiassa aseistettua kapinaa, joka epäonnistui, ja hän kuoli hämärissä olosuhteissa Samegrelossa vuoden 1993 lopussa. Gamsakhurdia haudattiin aluksi Länsi-Georgiaan, sitten Groznyihin. Hänet haudattiin juhlallisin menoin Tbilisin arvostetuimmalle hautausmaalle vuonna 2007 useiden päivien juhlallisuuksin, joihin otti osaa satojatuhansia ihmisiä. Georgian presidentti Mikheil Saakašvili määräsi 2004 Gamsakhurdian ruumiin palautettavaksi; hän pitää Gamsakhurdiaa Georgian itsenäisyyden isänä. Yksi Tbilisin pääkaduista nimettiin Zviad Gamsakhurdian mukaan. Vuonna 2009 televisiokanavan äänestyksessä kaikkien aikojen suosituimmasta georgialaisesta Gamsakhurdia oli ylivoimainen ykkönen. == Lähteet == * Georgians Lay First President To Rest (RFE/RL) * Gamsakhurdia Laid to Rest in Georgia (Moscow Times) === Viitteet === Luokka:Georgian presidentit Luokka:Vuonna 1939 syntyneet Luokka:Vuonna 1993 kuolleet
Juno Reactor

Juno Reactor on englantilainen goa-/psytrancea tuottava yhtye. Yhtyeen muodostavat Ben Watkins ja Mike Macguire. Aiemmin yhtyeeseen ovat kuuluneet myös muun muassa Johann Bley, Stephen Holweck ja Jens Waldenback. Ben Watkins ja Stephen Holweck perustivat Juno Reactorin vuonna 1990 tuottamaan kokeellista ambientia soundtrackiksi Watkinsin tyttöystävän taideprojektiin. Yhtye esiintyy myös Matrix-elokuvasarjan kahden jälkimmäisen osan soundtrackilla yhdessä Don Davisin kanssa. == Diskografia == === Albumit === * Transmissions (NovaMute Records 1993) * Luciana (Inter-Modo 1994) * Beyond the Infinite (Blue Room, 1996) * Bible of Dreams (Blue Room, 1997) * Shango (Metropolis Records 2001) * Odyssey (kokoelma, 1992-2002) * Labyrinth (Metropolis Records, Universal Music 2004) * Gods and Monsters (Metropolis Records 2008) * The Golden Sun of the Great East (Metropolis Records, Wakyo Records 2013) * The Mutant Theatre (2018) === Singlet & EP:t === * Laughing Gas (1993) * High Energy Protons (1994) * Guardian Angel (1995) * Samurai (1996) * Conga Fury (1996) * Jungle High (1997) * God Is God (1997) * GOD IS GOD!! (Front 242:n miksauksia) (1997) * Pistolero (Blue Room, 2000) * Masters Of The Universe (2001) * Hotaka (2002) * Zwara (2003) * Song to the Siren (2009) * Fear Not (2009) * Our World (2017) * Dakota (2018) * Into Valhalla (2019) === Live-äänitteet === * Shango Tour 2001 Tokyo (Live In Tokyo) (2002) == Aiheesta muualla == * Juno Reactorin viralliset sivut * Juno Reactor Discogs-sivustolla * Ben Watkinsin haastattelu Special Radiossa Luokka:Psytrance-tuottajat Luokka:Brittiläiset yhtyeet
Koirasoturit

Koirasoturit oli suomalainen kokeellinen rockyhtye, joka yhdisti pelimannimusiikkia perinteiseen suomirockiin. Sille ominaista oli mandoliinin, haitarin ja viulun käyttö sähkökitaran ja muiden perinteisten rocksoittimien ohessa. Yhtye vaikutti 1990-luvun alkupuoliskolla ja soitti muun muassa Ruisrockissa vuosina 1992 ja 1993. Se hajosi vuonna 1996. Vaikka monet kriitikot pitivät Koirasoturien tuotantoa erittäin laadukkaana (yhtye voitti muun muassa kerran television Levyraadin), yhtye jäi siitä huolimatta suurelle yleisölle melko tuntemattomaksi. Yhtyeen entiset jäsenet kitaristi Raine Potinkaraa lukuun ottamatta perustivat myöhemmin yhtyeen Sudentunti. Tätä ennen osa heistä yritti päästä pinnalle 1990-luvun lopussa yhtyeellä nimeltä Sixsakki. == Jäsenet == *Kari-Kalevi Rantanen: laulu *Raine Potinkara: sähkökitara, taustalaulu *Kimmo Sjöblom: kosketinsoittimet, haitari, taustalaulu *Kim Sjöberg: bassokitara, mandoliini, kitarat *Macce Taanila: rummut, percussiot, taustalaulu == Julkaisut == *Ilman väki (1991) *Vuorovetten rytmi (1993) Luokka:Suomalaiset rockyhtyeet
Portsmouth FC

Portsmouth Football Club on vuonna 1898 perustettu jalkapalloseura Portsmouthin kaupungista Englannista. Lempinimellä Pompey tunnettu joukkue pelaa kaudella 2024–2025 Englannin mestaruussarjassa. Portsmouth nousi Valioliigaan kaudeksi 2003–2004 voittamalla 1. divisioonan mestaruuden. Se putosi mestaruussarjaan keväällä 2010, ykkösliigaan keväällä 2012 ja edelleen kakkosliigaan keväällä 2013. Portsmouth pelaa kotiottelunsa vuonna 1898 valmistuneella Fratton Parkilla. == Saavutuksia == *Englannin liigan 1. divisioona (korkein sarjataso) **Mestari 1949, 1950 *Englannin liigan 1. divisioona (toiseksi korkein sarjataso) **Voittaja 2003 *Englannin liigan 2. divisioona (toiseksi korkein sarjataso) **Kakkonen 1927, 1987 *Englannin liigan 3. divisioona / 3. divisioonan etelälohko (kolmanneksi korkein sarjataso) **Voittaja 1924, 1962, 1983 *FA Cup **Mestari 1939, 2008 **Hävinnyt loppuottelija 1929, 1934, 2010 **Välierissä 1949, 1992 *FA Charity Shield / FA Community Shield **Voittaja 1939, 1949 (jaettu mestaruus) **Kakkonen 2008 == Entisiä pelaajia == * Martin Allen * Rory Allen * John Aloisi * Darren Anderton * Andy Awford * Eyal Berkovic * Patrik Berger * Lee Bradbury * Sol Campbell * Steve Claridge * Peter Crouch * Andrés D'Alessandro * Lassana Diarra * Jermain Defoe * Shaun Derry * Arjan De Zeeuw * Jimmy Dickinson * Aaron Flahavan * George Graham * Peter Harris * Mark Hateley * Shaka Hislop * Hermann Hreiðarsson * David James * Nwankwo Kanu * Yoshikatsu Kawaguchi * Alan Knight * Niko Kranjčar * Thomas McGhee * Alan McLoughlin * Paul Merson * Aaron Mokoena * Sulley Muntari * Antti Niemi * Petri Pasanen * Linvoy Primus * Predrag Radosavljević * Robert Prosinečki * Laurent Robert * Ricardo Rocha * Lee Sharpe * Teddy Sheringham * Aleksei Smertin * Dejan Stefanović * Steve Stone * Kit Symons * Matthew Taylor * John Utaka * Paul Walsh * Neil Webb * Guy Whittingham * Yakubu Aiyegbeni * Boris Živković == Seuran managerit == *1898 Frank Brettell *1901 Bob Blyth *1905 Richard Bonney *1911 Robert Brown *1920 John McCartney *1927 Jack Tinn *1947 Bob Jackson *1952 Eddie Lever *1958 Freddie Cox *1961 George Smith *1970 Ron Tindall *1973 John Mortimore *1974 Ian St. John *1977 Jimmy Dickinson *1979 Frank Burrows *1982 Bobby Campbell *1984 Alan Ball *1989 John Gregory *1990 Frank Burrows *1991 Jim Smith *1995 Terry Fenwick *1998 Alan Ball *2000 Tony Pulis *2000 Steve Claridge *2001 Graham Rix *2002 Harry Redknapp *2004 Velimir Zajec *2005 Alain Perrin *2005 Harry Redknapp *2008 Tony Adams *2009 Paul Hart *2010 Avram Grant *2010 Steve Cotterill *2011 Michael Appleton == Aiheesta muualla == * Virallinen sivu * Kannattajien sivu * http://www.portsmouth-mad.co.uk/ * Paitsio/Portsmouth, Suomen laajin Pompey sivusto Luokka:Portsmouth Luokka:Hampshiren urheilu Luokka:Englantilaiset jalkapalloseurat Luokka:Vuonna 1898 perustetut urheiluseurat
Dana Scully

Dana Katherine Scully on fiktiivinen Gillian Andersonin näyttelemä hahmo tv- sarjassa Salaiset kansiot. Scully on FBI:n agentti ja lääketieteen tohtori. Hän esiintyi sarjassa erikoisagentti Fox Mulderin kanssa ensimmäiset seitsemän tuotantokautta sekä tuotantokaudet 10 ja 11. Scully teki yhteistyötä John Doggettin kanssa kahdeksannen ja yhdeksännen tuotantokauden ajan. Työparinsa kanssa Scully on FBI:n päämajassa Washingtonissa ja he tutkivat aiemmin ratkaisemattomia tapauksia. Vuonna 2002 Scully jätti valtionviran, ja vuonna 2008 hän alkoi työskennellä kirurgina yksityisessä Our Lady of Sorrows -sairaalassa, josta hän palasi myöhemmin FBI:hin. == Taustaa == Dana Katherine Scully oli syntynyt 23. helmikuuta 1964 Annapolisissa, Marylandissä, ja hänen vanhempansa olivat William (Don S. Davis) ja Margaret Scully (Sheila Larken). Hänellä on vanhempi veli Bill Jr., vanhempi sisar, Melissa, ja nuorempi veli Charles, joka on esiintynyt sarjassa vain takaumina.Salaiset Kansiot. Lazarus, 1. kausi, 15. jakso Scullyn isä oli laivaston kapteeni, joka kuoli sydänkohtaukseen tammikuun alussa 1994.Salaiset Kansiot. Beyond the Sea, 1. kausi, 13. jakso Dana Scully kasvoi Annapoliksessa ja muutti myöhemmin Kalifornian San Diegoon. Scullyn suosikkikirja lapsuudessa oli Moby Dick.Salaiset Kansiot. Quagmire, 3. kausi, 22. jakso == Lähteet== Luokka:Televisiohahmot Luokka:Kuvitteelliset lääkärit Luokka:Salaiset kansiot
Aleksandr Almetov

Aleksandr Almetov (18. tammikuuta 1940 Kiova – 21. syyskuuta 1992 Moskova) oli neuvostoliittolainen jääkiekkoilija.Sports Reference LLC Hän oli pelipaikaltaan keskushyökkääjä. Almetov oli Neuvostoliiton maajoukkueen parhaita pelaajia 1960-luvulla. Hän voitti yhden olympiakullan ja neljä maailmanmestaruutta, ja hänet valittiin MM-kilpailujen tähdistöjoukkueeseen vuosina 1965 ja 1967.Arponen, ym., s. 718 Almetov pelasi Neuvostoliiton maajoukkueessa 107 maaottelua ja teki 75 maalia vuosina 1959–1967. Hänen laitahyökkääjinään pelasivat useimmiten Veniamin Aleksandrov ja Konstantin Loktev. Almetov edusti seuratasolla TsSKA Moskovaa. Hän pelasi 220 liigaottelua tehden 212 maalia Neuvostoliiton mestaruussarjassa. Kyllästyttyään elämään tiukasta kurinpidostaan tunnetun TsSKA:n valmentaja Anatoli Tarasovin alaisuudessa Almetov lopetti jääkiekkouransa vuonna 1967 vain 27 vuotiaana ja elätti sen jälkeen itsensä sekatyömiehenä, toimien muun muassa haudankaivajana moskovalaisella Vagankovon hautausmaalla jolle hänet on myös haudattu. == Parhaat saavutukset == * jääkiekon olympiakulta 1964 * jääkiekon olympiapronssi 1960 * neljä jääkiekon maailmanmestaruutta vuosina 1963, 1965, 1966, 1967 == Erikoispalkintoja == * Jääkiekon MM-kisojen All Stars -joukkueessa 1965, 1967 * Venäjän Hall of Fame == Lähteet == * * === Viitteet === Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1940 syntyneet Luokka:Vuonna 1992 kuolleet
Jean Anouilh

Jean Anouilh ['ʒɑ̃ a'nuj] (23. kesäkuuta 1910 Bordeaux, Gironde, Ranska – 3. lokakuuta 1987 Lausanne, SveitsiAnouilh, Jean, Bibliothèque nationale de France, päivitetty 5.12.2011, viitattu 24.11.2021 ) oli ranskalainen näytelmäkirjailija ja elokuvakäsikirjoittaja. Anouilh’lla oli baskijuuret ja hän syntyi Bordeaux’ssa. Hän teki pitkän uran ja kirjoitti monia näytelmiä hyvin erilaisissa tyylilajeissa. Jotkut ovat klassisia farsseja, joissa on synkkiä käänteitä, toiset ovat kreikkalaisten myyttien sovituksia toiseen aikaan tai tilanteeseen ja jotkut tutkielmia elämästä ja rakkaudesta. Anouilh kirjoitti muun muassa näytelmän Becket eli Jumalan kunnia (1960), josta tehtiin samanniminen elokuvasovitus (Becket 1964, ohj. Peter Glenville). Näytelmä perustuu löyhästi historiaan, ja sen hahmoina ovat Henrik II ja Thomas Becket. Jean Anouilh tuli teatteripiireissä tunnetuksi tuskaisena taiteilijana, jonka oli vaikea luovuttaa tekstiään harjoiteltavaksi, saati seurata näytelmänsä valmistumista. Toisaalta hän oli myös hyvin tuottelias ja sai valmiiksi uuden näytelmän suunnilleen joka vuosi ellei useamminkin. Hänen sanotaan hallinneen niin klassisen draaman, surrealismin, psykoanalyysin kuin kevyen vaudevillenkin keinot ja kyenneen käsittelemään vaikeitakin filosofisia kysymyksiä kevyesti. Hän kutsuikin kaikkia näytelmiään komedioiksi, toisia mustiksi ja toisia ruusunpunaisiksi. ==Näytelmiä== * Tuntematon sotilas, 1937 * Varkaiden tanssiaiset, 1938 * Villilintu, 1938 * Prinssi ja hatuntekijä, 1939 * Tervetuloa Semlisiin eli Perhejuhla, 1941 * Eurydike eli Tyttö ja viuluniekka, 1942 * Antigone (1944) * Romeo ja Jeanette, 1946 * Linnan vieraskutsut eli Juhlat linnassa (1947) * Ardèle eli onnenkukka (1948) * Colombe, 1951 * Toreadorien valssi (1951) * Leivonen'' (1952) * Isien koulu, 1953 * Rakastunut kenraali, 1959 * Rakas minä eli Leipurit, 1964 * Rakas Antoine eli romutettu rakkaus, 1969 * Becket eli Jumalan kunnia (1960) == Lähteet == == Aiheesta muualla == * * Anouilh’n suomennettuja näytelmiä Näytelmäkulman sivustolla Luokka:Ranskalaiset näytelmäkirjailijat‎ Luokka:Ranskalaiset elokuvakäsikirjoittajat Luokka:Vuonna 1910 syntyneet Luokka:Vuonna 1987 kuolleet
Anoa

Anoa eli kääpiöpuhveli (Bubalus depressicornis)Anoa (kääpiöpuhveli) – Bubalus depressicornis laji.fi Suomen Lajitietokeskus on erittäin uhanalainen nautaeläinlaji, jota tavataan vain Sulawesin ja Butonin saarilla Indonesiassa. Anoa muistuttaa ulkonäöltään vesipuhvelia, mutta on sitä paljon pienempi. Anoan ruumiinpituus on noin 180 cm ja korkeus keskimäärin 86 cm. Sarvet ovat noin 30 cm:n mittaiset ja muodoltaan litteät ja poimuiset. Täysikasvuiset anoat ovat väriltään mustia ja niiden jaloissa on valkoisia kuvioita. Nuoret yksilöt ovat väritykseltään ruskeita. Anoan elintavat ja muu biologia tunnetaan huonosti. Se kuitenkin tiedetään, että eläimen tyypillistä elinympäristöä ovat soiset alankometsät. Lajin kanta on pienentynyt rajusti metsästyksen ja metsäalueiden pirstaloitumisen takia. Anoa ja vuorianoa (Bubalus quarlesi) ovat läheistä sukua toisilleen, ja vuorianoa on toisinaan luokiteltu anoan alalajiksi nimellä Bubalus depressicornis quarlesi. == Lähteet == Luokka:Nautaeläimet Luokka:Uhanalaiset nisäkkäät
Viktor Jakušev

Viktor Jakušev (16. marraskuuta 1937 Moskova, Neuvostoliitto – 5. heinäkuuta 2001https://www.eliteprospects.com/player/66520/viktor-yakushev) oli venäläinen jääkiekkoilija, pelipaikaltaan keskushyökkääjä. Hän pelasi 134 maaottelua tehden 50 maalia Neuvostoliiton maajoukkueessa v. 1959–1968. Neuvostoliiton mestaruussarjassa hän pelasi 400 liigaottelua ja teki 162 maalia. Jakušev pelasi jääkiekkoseurassa Lokomotiv Moskova. == Parhaat saavutukset == * jääkiekon olympiakulta 1964 * jääkiekon olympiapronssi 1960 * neljä jääkiekon maailmanmestaruutta 1963, 1965, 1966, 1967 * maailmanmestaruuskisat 1959, 1961 == Erikoispalkintoja == * IIHF paras maalintekijä ja All Stars -joukkueessa 1964 == Lähteet == Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1937 syntyneet Luokka:Vuonna 2001 kuolleet
Aimarat

Aimarat eli aymarat on Andeilla elävä kansa. Boliviassa he muodostavat pääosan maan 3,6 miljoonasta alkuperäiskansojen edustajasta. Lisäksi heitä elää Perussa, Pohjois-Chilessä ja Pohjois-Argentiinassa. Bolivian aimaroista osa puhuu aimaraa, osa ketšuaa ja osa espanjaa. == Historia == Aimarat ovat asuneet Andien alueella jo vuosisatoja ennen kuin inkat ja espanjalaiset tulivat hallitsemaan seutuja. Ennen inkojen valtakuntaa aimaroilla oli useita erillisiä valtioita, joista tärkeimmät olivat Colla ja Lupaca. Noin vuonna 1430 inkat valloittivat alueen. Lopulta suuri osa inkojen alamaisista oli aimaroita, jotka kapinoivat säännöllisesti. Inkojen jälkeen aimarat joutuivat espanjalaisten vallan alle, mikä kiihdytti aimaroiden kulttuurin katoamista. == Nykyään == Bolivian entinen presidentti Evo Morales varttui aimarankielisessä kodissa. Chilessä aimarat ovat toiseksi suurin alkuperäiskansa mapuchein jälkeen. === Ongelmia === Useimmat aimarat asuvat Titicaca-järven lähistöllä, varsinkin sen eteläpuolella. Aimara-alueen suurin väestökeskus on El Alto, jota on kutsuttu myös aimaroiden pääkaupungiksi. Aimaroiden alueella maaperä on köyhää ja ilmasto ankara. He laiduntavat laamoja ja alpakoita ja viljelevät perunaa, kvinoaa, maissia ja papuja sekä paikallisia viljelykasveja. Monissa aimara-kodeissa lapsen koulutus ja kasvatus tapahtuu yksinomaan espanjaksi, koska kielellä katsotaan olevan parempi status kuin aimaralla. == Lähteet == == Aiheesta muualla == *
Pyhä Anna

Pyhä Anna oli Uuden testamentin apokryfisiin kirjoihin kuuluvan Jaakobin evankeliumin mukaan Neitsyt Marian äiti. On mahdollista, että Marian äidin nimi perustuu aitoon säilyneeseen muistoon. Toisen teorian mukaan se on keksitty profeetta Samuelin Hanna-äidin nimestäMary Joan Winn Leith: Mary, Mother of Jesus. Teoksessa Michael Coogan (toim.): Oxford Encyclopedias of the Bible: Digital Collection. Oxford University Press, 2022.. Tarinan mukaan Anna ja hänen miehensä Joakim yrittivät vuosia saada lasta, kunnes enkeli tuli kertomaan, että he saavat tyttären, jolla on Jumalan erikoistehtävä.St Anne Catholic Encyclopedia He veivät tyttären Marian kolmivuotiaana temppeliin opetettavaksi. Keskiajan taiteessa ”Pyhä Anna kolmantena” (Pyhä Anna itse kolmantena) oli suosittu aihe. Se on kolmen sukupolven kuva, jossa on Anna, Maria ja Jeesus-lapsi. Anna kolmantena on myös Leonardo da Vincin kuuluisa maalaus. == Lähteet == * ===Viitteet=== == Aiheesta muualla == Anna
Sergei Šepelev

Sergei Mihailovitš Šepelev (, s. 13. lokakuuta 1955 Nižni Tagil, Neuvostoliitto) on venäläinen entinen jääkiekkoilija. Hän pelasi 103 maaottelua tehden 103 maalia Neuvostoliiton maajoukkueessa vuosina 1980–1985. Neuvostoliiton mestaruussarjassa Šepelev pelasi 453 liigaottelua tekemällä 182 maalia. Hän edusti sverdlovskilaista (Jekaterinburgilaista) Spartak Avtomobilistia 1977–1979 ja moskovalaista Spartakia 1979–1988. Šepelev teki puhtaan hattutempun Kanadaa vastaan vuoden 1981 Kanada-cupin finaalissa, jonka Neuvostoliitto voitti maalein 8-1. Hänet valittiin turnauksen All Stars -kentälliseen. == Parhaat saavutukset == * olympiakulta 1984 * maailmanmestaruus 1981, 1982 ja 1983 * Kanada-cupin voitto 1981 == Kunniamerkit == * Kunnian Ritarikunnan merkki (1981) * Kansojen ystävyyden kunniamerkki (1984) Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Vuonna 1955 syntyneet Luokka:Elävät henkilöt
Timo H. A. Koski

Timo Huoti Antero Koski (21. maaliskuuta 1948 Ylitornio - 8\. huhtikuuta 1988 Lontoo, Englanti) oli suomalainen tekniikan lisensiaatti, joka toimi Nokia Oyj:n johtotehtävissä 1983–1988. Koski tuli vuoden 1983 alussa Siemensiltä Nokia Elektroniikka -teollisuusryhmään perustetun Informaatiojärjestelmät- yksikön vetäjäksi. Vuonna 1985 hänestä tuli Nokia Elektroniikan johtaja Kurt Wikstedtin jälkeen ja hän toimi Nokian sisäisen hallituksen jäsenenä 1986–1988. Hänellä oli merkittävä rooli Nokian kulutuselektroniikkahankkeissa, muun muassa Saloran ja Luxorin ostossa ja Nokian keskittymisessä matkapuhelinalalle. Koski kuoli yllättäen liikematkalla keväällä 1988, mikä aiheutti yhtiössä paniikin, ja tapahtumaketjulla arvellaan olleen vaikutusta myös pääjohtaja Kari Kairamon mielenterveydellisen tilan huononemiseen. Kairamo saattoi loppuun ja julkaisi Kosken kuoleman jälkeen työn alla olleen tekniikan alan väitöskirjan. Väitöskirja käsitteli yrityksen omistusjärjestelyjen vaikutusta kilpailuetuun. Kosken kunniaksi pidettiin eräänlainen väitöstilaisuuden ja muistotilaisuuden yhdistelmä Teknillisen korkeakoulun päärakennuksen A-salissa toukokuun 14. päivänä 1988. Vastaväittäjäksi aiottu MIT:n professori Thomas A. Poynter esitteli väitöskirjaa tunnin verran noin 70 hengen yleisölle. Tämä oli ensimmäinen kerta Suomessa, kun ennen väitöstilaisuutta kuolleen tutkijan väitöskirja esiteltiin julkisesti. == Lähteet == *Lähteiden kadotessa Ilkka Luoman blogista 15.4.2005 lienee jotain apua === Viitteet === Luokka:Suomalaiset yritysjohtajat Luokka:Nokian henkilöstö Luokka:Vuonna 1948 syntyneet Luokka:Vuonna 1988 kuolleet
Arnold von Bruck

Arnold von Bruck (n. 1490 Brugge – 6. helmikuuta 1554 Linz) oli belgialaista alkuperää ollut itävaltalainen säveltäjä. Hän toimi vuodesta 1527 lähtien kapellimestarina Ferdinand I:n hovissa. Myöhemmässä elämässään hän työskenteli Ljubljanassa, Zagrebissa, Wienissä ja lopuksi Linzissä, jossa hän kuoli vuonna 1554. Von Bruckin tuotantoon kuuluu muun muassa motetteja. == Lähteet == Luokka:Itävaltalaiset säveltäjät
Kauppakeskus Rewell

Rewell on kauppakeskus Vaasan ydinkeskustassa, torin laidalla. Se on Pohjanmaan toiseksi suurin kauppakeskus. Kauppakeskuksessa käy päivittäin yli 12 000 asiakasta. Viljo Revellin keskuskorttelisuunnitelman pohjalta valmistui vuonna 1963 korttelin kokoinen kompleksi, jossa oli 30 liikettä. Vuonna 1990 korttelin keskusaukiolle rakennettiin lasikattoinen kauppakeskus ja vanhojen liikkeiden tilat saneerattiin. Kauppakeskus nimettiin Rewell Centeriksi ja noin 60 liikkeellä oli liiketilaa yhteensä noin 16 500 m² ja valokatteista aulatilaa 3 800 m². Vuoden 2003 remontissa saatiin vielä hieman lisätilaa. Rewell Centerin vieressä, torin alla Toriparkissa, on pysäköintitilat noin 840 autolle. == Kauppakeskus Rewellin liikkeet== Kauppakeskus Rewellin liikkeet kerroksittain Kauppakeskus Rewellin liikkeet kerroksittain -1 * Pysäköintihalli Toriparkki 1 * Sokos * Venn * Sokos Hotel Vaakuna * Escape room * Cáfe de Paris * Laukkutalo * Instrumentarium * Ur & Penn * Elisa Shopit * Göranin Konditoria *Telia * Specsavers Optikko * Hairlekiini * Vila * Kultajousi *The Body Shop * Life * Moda Aukia * Nissen * Pelaamo * Pentik * Synsam Rewell * Vero Moda, Pieces, Jack & Jones * Zoomi Kuvakaupat 2 * Avocas * Click Shoes * Hair Rewell Center * Magokoro Ravintola * Visit Vaasa * Studio Ticket * Dongnai Grill *Rosso * Sale * Glitter * Suomalainen Kirjakauppa * Salkari * Pelimies * Posti *Flying Tiger Copenhagen 3 * Clas Ohlson * Sokos Hotel Vaakunan kokoustilat == Lähteet == == Aiheesta muualla == *Kauppakeskuksen kotisivut Luokka:Vaasan kauppa- ja ostoskeskukset Luokka:Viljo Revellin suunnittelemat rakennukset Luokka:Keskusta (Vaasa)
Mikko Kosonen

Mikko Kosonen (s. 22. tammikuuta 1957 Ontario, Kanada) on kauppatieteiden tohtori. Hän toimi Sitran yliasiamiehenä 17.11.2008 - 31.12.2019. Ennen siirtymistä yliasiamieheksi hän toimi Sitran innovaatiojohtajana 1. elokuuta 2007 alkaen. Aikaisemmin Kosonen toimi Nokia Oyj:ssä muun muassa yrityssuunnittelu- ja tietohallintojohtajana sekä viimeksi johdon neuvonantajana. Häntä pidetään yhtenä Nokian menestystarinan pääsuunnittelijoista. Kosonen on ollut hallituksen jäsen Itellassa (2003–2009), Keskossa (2009–2012), Kuntien Tierassa (2010–2013), Tekniikan Akatemia -säätiössä (2009–), Liikesivistysrahastossa (2011–) ja TeliaSonera Finland Oyj:ssä (2013–). Hän on toiminut myös Kauppatieteellisen yhdistyksen hallituksen varapuheenjohtajana. Kosonen on osallistunut aktiivisesti toimintaan EuroCIO:ssa, joka on eurooppalaisten huippujohtajien tapaamisfoorumi. Kosonen on kirjoittanut yhdessä professori Yves Dozin kanssa organisaatioiden strategista ketteryyttä käsittelevän kirjan Fast Strategy (2008), joka on käännetty 10 kielelle – myös suomeksi nimellä Nopea strategia. Kososen puheenvuoro on kirjassa Taitoa, tahtoa, talenttia – 50 tarinaa johtamisesta. Kosonen on naimisissa ja hänellä on kolme lasta. == Lähteet == Luokka:Nokian henkilöstö Luokka:Suomalaiset yritysjohtajat Luokka:Vuonna 1957 syntyneet Luokka:Elävät henkilöt Luokka:Kanadansuomalaiset henkilöt
Lumityttö

Lumityttö () on venäläisten kansansatujen hahmo. Eräässä tarinassa hän on Kevään ja Pakkasen tytär, joka kaipaa ihmisten seuraa. Hän pitää Lel-nimisestä paimenesta, mutta on kykenemätön tuntemaan rakkautta. Lumitytön äiti säälii häntä ja antaa hänelle tämän kyvyn, mutta heti kun Lumityttö rakastuu, hänen sydämensä lämpenee ja hän sulaa. Tämän tarinan kirjoitti näytelmäksi Aleksandr Ostrovski, josta Nikolai Rimski-Korsakov myöhemmin sovitti oopperan Lumityttö. Toisen kertomuksen mukaan vanha pariskunta tekee lumesta tytön, joka muuttuu eläväksi. Ryhmä tyttöjä kutsuu hänet metsään kävelylle, jonka jälkeen he tekevät pienen nuotion ja hyppivät vuorotellen sen yli. Kun Lumitytön vuoro tulee, hän haihtuu jo puolivälissä hyppyä pieneksi pilveksi. Nykyään Lumityttö tunnetaan Pakkasukon, joulupukin venäläisen serkun lapsenlapsena ja avustajana. == Aiheesta muualla == * Snegurochka Luokka:Jouluun liittyvät hahmot Luokka:Slaavilainen mytologia
Bedřich Ščerban

Bedřich Ščerban (s. 31. toukokuuta 1964) on entinen tšekkiläinen jääkiekkoilija. Pelipaikaltaan hän on puolustaja. Bedřich Ščerban aloitti uransa Tšekkoslovakian pääsarjassa Dukla Jihlavassa, jossa hän pelasi kaudet 1987–1991. Viimeisen kauden päätteeksi hänet valittiin liigan tähdistökentälliseen sekä hänelle annettiin reilun pelin palkinto. Seuraavaksi hän pelasi kauden 1991–1992 Tampereen Tapparassa, jonka jälkeen siirtyi Ruotsiin Elitserieniin Brynäs IF:ään. Brynäsissä hän pelasi vuoteen 1996 saakka. Kauden 1996–1997 hän pelasi Tšekin pääsarjassa ensin HC Vsetinissä ja sitten Dukla Jihlavassa. Kaudet 1997–2000 hän pelasi Saksassa ESC Moskitos Essenissä ja kaudet 2000–2004 EHC Freiburgissä. Vuonna 2004 hän teki paluun Tšekkiin. Kiekkoiltuaan ensin 12 ottelua HC Berounsti Medvedissä hän siirtyi SK Slavia Trebícikiin. Ščerban lopetti uransa kauden 2007–2008 jälkeen. Viimeisen kautensa hän pelasi jälleen kasvattajaseurassaan Dukla Jihlavassa. Pelaajauransa jälkeen hän siirtyi joukkueen toimitusjohtajaksi. (käytetty Google Kääntäjää tšekin kielen ymmärtämiseen) Maajoukkueurallaan Ščerban edusti Tšekkoslovakiaa 1988 ja 1992 talviolympialaisissa sekä vuosien 1989, 1990, 1991 ja 1992 MM-kisoissa. Tšekin paidassa hän pelasi 1994 talviolympialaisissa ja vuosien 1993, 1994 sekä 1995 MM-kisoissa. Arvoturnauksista hän keräsi olympiapronssia ja neljä MM-pronssia. == Lähteet == ==Aiheesta muualla== * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkoilijat Luokka:Vuonna 1964 syntyneet Luokka:Elävät henkilöt
Delfo Cabrera

Delfo Cabrera (2. huhtikuuta 1919 Armstrong, Argentiina – 2. elokuuta 1981) oli argentiinalainen kestävyysjuoksija. Cabrera harrasti nuoruudessaan jalkapalloa, mutta Juan Carlos Zabalan voittaessa 1932 maratonin olympiakultaa hän aloitti yleisurheilun. Vuonna 1938 hän muutti Buenos Airesiin ja alkoi harjoitella Francisco Wallsin valmennuksessa. Samana vuonna hän voitti Argentiinan mestaruuden 5 000 metrin juoksussa. Hän voitti uransa aikana yhteensä kymmenen Argentiinan mestaruutta, mutta ei ainuttakaan maratonilla. Toisen maailmansodan aikaan Cabrera palveli Argentiinan armeijassa ja tapasi Juan Perónin. He ystävystyivät ja Cabrera liittyi sodan jälkeen Perónin puolueeseen. Hän sai puolueessa toimimisestaan Peronist Medalin vuonna 1949. Lontoon olympialaisissa belgialainen Étienne Gailly hallitsi maratonjuoksua ja saapui stadionille selvässä johdossa. Hän kuitenkin kaatui stadionilla uupumuksen takia kahdesti ja putosi pronssille. Cabrera ohitti hänet ja voitti 16 sekunnin erolla toiseksi tulleeseen Ison-Britannian Thomas Richardsiin ajalla 2.34.51,6. Helsingin 1952 kesäolympialaisissa Cabrera sijoittui maratonilla kuudenneksi ajalla 2.26.42,4. Hän voitti maratonin Pan-Amerikan kisoissa vuonna 1951 . Etelä-Amerikan mestaruuden hän voitti 20 kilometrin maantiejuoksussa vuosina 1949 ja 1952 sekä 10 000 metrillä vuonna 1952 . Hän lopetti urheilu-uransa vuoden 1954 Bostonin maratoniin, jolla sijoittui kuudenneksi. Urheilu-uransa jälkeen hän toimi liikunnanopettajana. Cabrera kuoli auto-onnettomuudessa lähellä Buenos Airesia. ==Lähteet== Luokka:Argentiinalaiset kestävyysjuoksijat Luokka:Argentiinalaiset olympiavoittajat Luokka:Liikenneonnettomuudessa kuolleet Luokka:Vuonna 1919 syntyneet Luokka:Vuonna 1981 kuolleet
Mahzor

Mahzor () on juutalaisten suurina juhlapäivinä jom kippurina ja roš hašanana käyttämä rukouskirja. Mahzor on erikoistunut muoto siddurista, juutalaisten perusrukouskirjasta. Juutalaisten suurten vuotuisten juhlien, pesahin, šavuotin ja sukkotin rukoukset poikkeavat hieman tavallisista sapattirukouksista. Periaatteessa jumalanpalveluksen eli tefillan rakenne on aina sama. Jokaisena juhlana luetaan kuitenkin erityisiä Tooran kappaleita, rukouksia sekä Tanakhin tekstejä, joiden määrän vuoksi niitä on vaikea sisällyttää tavalliseen sidduriin. Varsinkin roš hašanan ja jom kippurin jumalanpavelukset ovat teksteiltään hyvin rikkaita ja laajoja, joten ne sidotaan aina omiksi kokonaisuuksikseen. Monet rukouskirjakustantajat painavatkin erillisiä viisiosaisia mahzor-sarjoja, joissa jokaiselle juhlalle on oma kirja. Luokka:Juutalaiset rukoukset
Friisiläinen

Friisiläinen voi tarkoittaa seuraavia: * friisit, Alankomaiden ja Saksan pohjoisosissa asuva kansa * friisiläinen, nautarotu * friisiläinen, hevosrotu. Luokka:Seulonnan keskeiset artikkelit
Akvatinta

Akvatinta (, värjätty vesi) on taidegrafiikassa käytetty syväpainomenetelmä, pintasyövytys, joka kehitettiin huippuunsa 1700-luvulla. Akvatinta tehdään sirottelemalla painolaatalle hienojakoista asfaltti- tai hartsijauhetta, joka sulatetaan kiinni laatan pintaan. Vedokseen saadaan eri sävyjä syövyttämällä painolaattaa useissa vaiheissa ja peittämällä aina suojalakalla vaaleimmiksi jäävät kohdat. Akvatintan rakeinen painojälki muistuttaa hieman laveerattua piirrosta tai vesivärimaalausta. Akvatintan voi tehdä myös ilman hartsia eli vähemmän myrkyllisesti. Menetelmässä käytetään vesiliukoista Akvatinta- nestettä, joka sekoitetaan veteen. Neste voidaan sumuttaa kuparilevyn pintaan hienojakoisella suihkulla käyttäen suihkepulloa tai paineilmakompressoria ja ruiskua. Suihkutus voidaan tehdä esimerkiksi kaapissa, jossa on tuuletin, jolloin pisarat eivät leviä huoneilmaan. Työn annetaan kuivua ennen kuin siihen levitetään lakkaa tai sitä syövytetään. Työtä jatketaan samoin menetelmin kuin hartsipölyn kanssa toimiessa. == Akvatintoja == Kuva:Caprichos Nr 43, Der Traum, der Vernunft erzeugt.jpg|Francisco de Goya, Caprichos - Järjen uni tuottaa hirviöitä, 1790. Tiedosto:Mount Vernon, by Francis Jukes.jpg|Francis Jukes, Mount Vernon, 1800. Tiedosto:Mary Cassatt - Afternoon Tea Party.jpg|Mary Cassatt, Afternoon Tea Party, 1891. == Lähteet == Luokka:Grafiikan menetelmät
Nikolai Romanovitš Romanov

Nikolai Romanovitš Romanov (; 26. syyskuuta 1922 Antibes, Ranska – 15. syyskuuta 2014 Toscana, Italia) oli oman tulkintansa mukaan Romanovin aatelis- ja hallitsijasuvun päämies. Ruhtinas Nikolai Romanovitš Romanov oli ruhtinas Roman Petrovitš Romanovin vanhin lapsi, joka puolestaan oli suuriruhtinas Pjotr Nikolajevitš Romanovin vanhin poika, joka oli taas keisari Nikolai I:n lapsenlapsi. Myös useat muut Romanov-suvun jäsenet ovat väittäneet itseään suvun päämieheksi. == Elämänvaiheet == Nikolai sai koulutuksensa Ranskassa. Hän pyrki ja pääsi Italian laivastoon. Nikolain perheellä oli hyvä suhde Italian kuninkaalliseen perheeseen. Nikolain isoäiti Militsa, Pjotr Nikolajevitš Romanovin puoliso, oli Italian kuningatar Helenan sisar ja Montenegron Nikola I Petrović Njegošin tytär. Vuonna 1936 Nikolain perhe muutti Italiaan. Toisen maailmansodan aikana Nikolain perhe asui kuningas Viktor Emanuel III:n palatsissa. Kun Italian kuningas pakeni maasta, Nikolain perhe painui maan alle 9 kuukaudeksi. Kun Saksa miehitti Rooman, Nikolain isoäiti Militsa, Nikolain äiti ja Nikolai anoivat turvapaikkaa Vatikaanista, jossa he asuivat sodan loppuaikana. Sodan jälkeen Nikolai asui Egyptissä, mutta palasi pian Italiaan. Nikolai asui Roomassa, ja hänellä oli talo myös Rougemontissa, Sveitsissä. Nikolai käytti vielä juliaanista kalenteria. Hän puhui ranskaa, venäjää, italiaa ja englantia. Hänellä oli kolme tytärtä. Nikolain kuoltua vuonna 2014 Romanov-suvun päämiehen asema katsottiin siirtyneeksi hänen nuoremmalle veljelleen Dimitri Romanoville. ==Katso myös== *Maria Vladimirovna Romanova == Lähteet == == Aiheesta muualla == *Kotisivut *Romanovin sukusäätiö * Nikolai Romanovin muistokirjoitus Helsingin Sanomissa Luokka:Romanov-suku Luokka:Vuonna 1922 syntyneet Luokka:Vuonna 2014 kuolleet
Kamil Kašťák

Kamil Kašťák (s. 8. toukokuuta 1966 Most, Tšekkoslovakia) on tšekkiläinen entinen jääkiekkoilija. Pelipaikaltaan hän oli laitahyökkääjä. Kašťák aloitti uransa Tšekkoslovakian pääsarjassa HC Chemopetrol Litvinovissa, jossa hän pelasi kaudet 1988–1992. Tämän jälkeen hän siirtyi Ruotsin Elitserieniin HV71:een, jossa pelasi yhden kauden. Kauden 1993–1994 hän aloitti Rauman Lukossa, mutta siirtyi kesken kauden takaisin HC Chemopetrol Litvinoviin. Seuraavalla kaudella hän pelasi HC Sparta Prahassa ja HC Plzenissä ja kaudella 1996–1997 jälleen HC Chemopetrol Litvinovissa. Uransa kaksi viimeistä kautta hän pelasi Saksassa ES Weißwasserissa. Maajoukkueurallaan Kašťák edusti Tšekkoslovakiaa 1992 talviolympialaisissa, 1991 Kanada Cupissa ja 1992 MM- kisoissa. Tšekin paidassa hän pelasi 1994 talviolympialaisissa sekä vuosien 1993 ja 1994 MM-kisoissa. Arvoturnauksista hänen saldonsa oli olympiapronssi ja kaksi MM-pronssia. ==Aiheesta muualla== * * Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkoilijat Luokka:Vuonna 1966 syntyneet Luokka:Elävät henkilöt
Ehkäisylaastari

Ehkäisylaastari on raskauksia ehkäisevä, kooltaan 4,5 cm x 4,5 cm, teipinohut ja ihon värinen laastarintapainen ehkäisyväline, joka yhdistelmäpillerin tavoin estää ovulaation. Oikein käytettynä ehkäisylaastari on yhtä varma ehkäisykeino kuin yhdistelmäpilleritkin, sen ehkäisyteho on 99%. Laastarit ovat reseptituotteita. Ne sisältävät kahta hormonia, etinyyliestradiolia ja norelgestromiinia, joka on norgestimaatin aktiivinen metaboliitti. Laastarista päivittäin vapautuva hormonimäärä on 20 µg etinyyliestradiolia ja 150 µg norelgestromiinia. == Käyttö == Ehkäisylaastari laitetaan paikalleen kuukautisten ensimmäisenä vuotopäivänä. Se kiinnitetään iholle kerran viikossa kolmena perättäisenä viikkona. Sen jälkeen pidetään yksi laastariton viikko, jolloin kuukautiset tulevat. Parina ensimmäisenä kuukautena tai viikkona voi tulla pientä tiputteluvuotoa, mikä on aivan normaalia. Laastari voidaan kiinnittää vatsaan, pakaraan, olkavarteen tai ylävartaloon. Se on suunniteltu pysymään paikallaan myös saunonnasta, liikunnasta tai suihkussakäynnistä huolimatta. == Rajoituksia ja sivuvaikutuksia == Sivuvaikutuksia voivat olla mm. pahoinvointi, päänsärky, rintojen aristus, dysmenorrea (kuukautiskivut), sekä ihoärsytys laastarin alueella. Painonnousua laastarit eivät aiheuta, vaikka niin väitetäänkin. Ehkäisylaastareita ei ole suunniteltu imettäville eikä raskaana oleville. Mikäli laastaria käytettäessä tulee raskaaksi, on käyttö lopetettava välittömästi. Jotkin lääkkeet saattavat heikentää laastareiden ehkäisytehoa. Esimerkiksi tetrasykliinisten tai ampisiliinisten lääkkeiden käyttö heikentää ehkäisytehoa. == Aiheesta muualla == * Terve.fi – Ehkäisylaastari Luokka:Ehkäisy
Jerzy Andrzejewski

thumb|right|Jerzy Andrzejewskin hauta Jerzy Andrzejewski (19. elokuuta 1909 – 19. huhtikuuta 1983) oli puolalainen poliittisesti aktiivinen kirjailija, joka käsitteli teoksissaan eksistentialistisia kysymyksiä. Hän yritti kuvata vuoden 1968 tapahtumia, mutta sensuuri ei päästänyt teosta julkisuuteen ennen kuin vuonna 1981. Hän oli vuonna 1979 mukana perustamassa intellektuellien oppositioryhmää KOR:ia. == Suomennettuja teoksia == * Katso, hän tulee yli vuorten 1965 * Tuhka ja timantti 1960 (alkuteos Popiół i diament 1948) * Vetoomus 1969 == Lähteet == Luokka:Puolalaiset kirjailijat Luokka:Vuonna 1909 syntyneet Luokka:Vuonna 1983 kuolleet